**Conakry** (joskus **Konakry**) on Guinean pääkaupunki. Aluehallinnossa se muodostaa **Conakryn kuvernementin** (ransk. *Gouvernorat de Conakry*), joka on yksi Guinean tasavallan kahdeksasta ylimmän tason hallintoalueista. Se rajautuu lännessä Atlantin valtamereen ja idässä Guinean Kindian alueseen. Kuvernementin pinta-ala on 450 neliökilometriä. Conakry on väkiluvultaan maan suurin kaupunki sekä hallinnollinen ja taloudellinen keskus. Sen vilkas satama työllistää ison osan kaupungin asukkaista.

Vuonna 1983 pääkaupungissa oli 710 372, vuonna 1996 jo 1 092 936 ja vuonna 2014 yhteensä 1 660 973 asukasta. Asukastiheys oli 3 691 henkeä neliökilometrillä (2014).

Hallinnollinen keskusta sijaitsee Conakryn Kaloumin kaupunkialueella (Commune Kaloum) entisellä Tombon saarella.
Conakry on osa Ala-Guinean (ransk. *Basse Guinée*, eli ransk. *Guinée Maritime, Merellinen Guinea*) luonnonmaantieteellistä aluetta.

Ilmasto
-------

Conakryssä on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa, kesällä on erittäin sateista ja talvella erittäin kuivaa. Vuoden keskilämpötila on noin 28 °C ja keskimääräinen sademäärä 3 760 millimetriä. Huhtikuu on lämpimin kuukausi. Silloin vuorokauden keskilämpötila on noin 31 °C. Viilein kuukausi on elokuu, jolloin keskilämpötila on noin 26 °C. Sateisin kuukausi on heinäkuu, jolloin sataa keskimäärin noin 1 090 millimetriä. Tammikuu puolestaan on kuivin kuukausi. Silloin keskimääräinen sadanta on 1 millimetri.

Historia
--------

Ranskalaiset valtasivat Conakryn vuonna 1887. Tuolloin kaupungin alueella asui arvoilta 500 henkilöä. Kaupungin kasvu perustui sen satamaan ja Kankanin kaupunkiin rakennettuun rautatieyhteyteen. Guinean itsenäistyessä sen väkiluku oli noin 600 000 henkeä.

Conakry, Ranskan Guinean kuvernöörin virkatalo vuonna 1956.
Itsenäisyyden aikana kaupunki on jatkuvasti kasvanut, ja sen väkiluvuksi on nykyään arvioitu noin kaksi miljoonaa. Infrastruktuuri ei ole pysynyt kasvun tahdissa, vaan on rapautunut. Helmikuussa 2001 koko kaupunki jäi ilman sähköä.

Vuonna 1970 Portugalin armeijan erikoisjoukot, vahvuudeltaan 350 miestä, hyökkäsivät Guinean toisinajattelijoiden tukemina Conakryyn. Naapurimaa Guinea-Bissau oli tuolloin vielä Portugalin hallussa ja siellä käytiin itsenäisyyssotaa. Heidän tarkoituksenaan oli surmata Guinea-Bissaun itsenäisyysliikkeen PAIGC:n johto ja antaa liikkeelle kuoliniskun. Hyökkääjät saivat vapautettu 26 kaupunkiin sijoitettua portugalilaista sotavankia ja tuhosivat guinealaisia laivoja. Yritykset surmata PAIGC:n johtaja Amilcar Cabral ja Guinean presidentti Ahmed Sékou Touré epäonnistuivat. 

Guinealaiset julistivat vuonna 2007 yleislakon protestoidakseen kurjistuvaa elämäänsä, ja Conakryssä kaupunkilaisten kiukku suuntautui erityisesti rapistuvaan kaupunkirakenteeseen. Vuoden 2009 mellakoissa kuoli 157 ihmistä armeijan avattua tulen mielenosoittajia kohti.

Alueellinen jako
----------------

Conakryn keskustaa heinäkuussa 2013.
Conakryn kuvernementtiin eli Conakryn kaupunkiin kuuluu paikallistasolla viisi kaupunkialuetta (ransk. *Communes Urbaines*), jotka ovat:

* C. Dixinn, väkiluku 135 788 (2014, keskellä, pohjoisosa),
* C. Kaloum, väkiluku 62 507 (2014, "keskusta", maantieteellisesti lounaisosa, sis. Losin saaret),
* C. Matam, väkiluku 143 255 (2014, keskellä, eteläosa),
* C. Matoto, väkiluku 652 783 (2014, itäosa), ja
* C. Ratoma, väkiluku 652 783 (2014, pohjoisosa).

Kuvernementtiin kuuluu yksi aliprefektuuri ("îles Kassa") joka tilastoissa tavallisesti luetaan osaksi Kaloumin kaupunkialuetta. "Kassan saaret" viittaavat syntyperältään tuliperäiseen, yleisemmin nimellä Îles de Los tunnettuun saariryhmään mantereen edustalla. Näihin halkaisijaltaan 18–19 kilometrin ympyrämäisellä alueella sijaitseviin Losin (tai Loosin) saariin kuuluu yhteensä seitsemän saarta, joista kolme pohjoisinta on asuttua pääsaarta (Île de) Tamara/ Fotoba, (Île de) Kassa ja (Île de) Room. Saariston etelälaidalla sijaitsee neljä pienempää, asumatonta saarta (Corail, Blanche, Cabris ja Poulet).

Liikenne
--------

 Conakryn kansainväliseltä lentoasemalta on säännöllisiä lentoja sekä muualle Länsi-Afrikkaan että Eurooppaan. Rautatieyhteys Kankanin kaupunkiin on ollut poissa käytöstä vuodesta 1983. Vuonna 2010 brasilialainen yhtiö Vale ilmoitti aikovansa jälleenrakentaa radan ja avata sen sekä rahti- että henkilöliikenteelle.
Conakryn satama on maan tärkein kauppasatama.

Nähtävyyksiä
------------

Matkailijalle Conakryn kaksi toria Marché du Niger ja suurempi Marché Madina tarjoavat mielenkiintoista nähtävää. Jälkimmäisestä voi ostaa lähes kaikkea aina hedelmistä kiinalaiseen elektroniikkaan. Muita nähtävyyksiä ovat Palais du Peuple (kongressitalo), kansallismuseo, Presidentin palatsi, Sainte- Marien katedraali ja suuri moskeija.

Lähteet
-------

1. 1 2 3 4 5 6 7 8  Arkistoitu kopioAnnuaire Statistique 2014. Tableau 0 : Informations générales sur le pays (pdf) (sivut 8/304, 15–18, 53 (Tableau 5.13 : Répartition de la population par Préfecture et par région naturelle selon les RGPH), 55 (Tableau 5.15 : Répartition de la Population résidente par région administrative et par préfecture selon le sexe en 2014) ja 64 (Tableau 5.24 : Densité de la population (nombre d’habitants par km2))  Juin 2016. Institut National de la Statistique (INS), stat-guinee.org.  Arkistoitu 13.11.2016. Viitattu 30.12.2016. (ranskaksi)
2. ↑  Standard:ISO 3166 — Codes for the representation of names of countries and their subdivisions. GN, Guinea iso.org. Viitattu 30.12.2016. (englanniksi),(ranskaksi)
3. ↑  Conacry (Arkistoitu – Internet Archive) Africa Profile
4. 1 2 3  Thomas Brinkhoff (yksityishenkilö): Guinea: Regions, Major Cities & Urban Areas - Population Statistics in Maps and Charts *Citypopulation*. Viitattu 30.12.2016. (englanniksi)
5. ↑  Climate Conakry *climate-data.org*. Climate-Data.org. Viitattu 6.4.2019. (englanniksi)
6. ↑
7. ↑
8. ↑
9. 1 2  Arkistoitu kopioRapport de l'etude sur les sources statistiques en Guinee : Situation de la zone spéciale de Conakry (pdf) (Conakryn kuvernementin aluejako karttana sivulla 18/26)  Juillet. Institut National de la Statistique (INS), stat-guinee.org.  Arkistoitu 13.11.2015. Viitattu 30.12.2016. (ranskaksi)
10. ↑  Séjour les Iles de Loos *casa-tourisme-guinee.com*.  Arkistoitu 2.1.2017. Viitattu 30.12.2016. (ranskaksi)
11. ↑  Los Islands. Archipelago, Guinea *britannica.com*. Viitattu 30.12.2016. (englanniksi)
12. ↑  Conakry Airport (Arkistoitu – Internet Archive) Africa Profile
13. ↑  Guinea’s iron ore: Vale launches reconstruction of the Conakry-Kankan railroad *In Mining*.  2011. Viitattu 7.8.2016.

  

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

GuineaGuinean alueet

* Conakryn kuvernoraatti
* Bokén alue
* Faranahin alue
* Kankanin alue
* Kindian alue
* Labén alue
* Mamoun alue
* Nzérékorén alue


|  |  |  |  |  |
| --- | --- | --- | --- | --- |
| 

| * n
* k
* m
Afrikan pääkaupungit |
| --- |
|  |
| Pääkaupungit | 
* **Abuja**, Nigeria
* **Accra**, Ghana
* **Addis Abeba**, Etiopia
* **Alger**, Algeria
* **Antananarivo**, Madagaskar
* **Asmara**, Eritrea
* **Bamako**, Mali
* **Bangui**, Keski-Afrikan tasavalta
* **Banjul**, Gambia
* **Bissau**, Guinea-Bissau
* **Brazzaville**, Kongon tasavalta
* **Conakry**, Guinea
* **Dakar**, Senegal
* **Djibouti**, Djibouti
* **Dodoma**, Tansania
* **Freetown**, Sierra Leone
* **Gaborone**, Botswana
* **Gitega**, Burundi
* **Harare**, Zimbabwe
* **Jamestown**, Saint Helena
* **Juba**, Etelä-Sudan
* **Kairo**, Egypti
* **Kampala**, Uganda
* **Khartum**, Sudan
* **Kigali**, Ruanda
* **Kinshasa**, Kongon demokraattinen tasavalta
* **Libreville**, Gabon
* **Lilongwe**, Malawi
* **Lobamba**, Swazimaa
* **Lomé**, Togo
* **Luanda**, Angola
* **Lusaka**, Sambia
* **Malabo**, Päiväntasaajan Guinea
* **Mamoudzou**, Mayotte
* **Maputo**, Mosambik
* **Maseru**, Lesotho
* **Mbabane**, Swazimaa
* **Mogadishu**, Somalia
* **Monrovia**, Liberia
* **Moroni**, Komorit
* **Nairobi**, Kenia
* **N’Djamena**, Tšad
* **Niamey**, Niger
* **Nouakchott**, Mauritania
* **Ouagadougou**, Burkina Faso
* **Port Louis**, Mauritius
* **Porto-Novo**, Benin
* **Praia**, Kap Verde
* **Pretoria**, Etelä-Afrikka
	+ **Bloemfontein**
	+ **Kapkaupunki**
* **Rabat**, Marokko
* **Saint-Denis**, Réunion
* **São Tomé**, São Tomé ja Príncipe
* **Tripoli**, Libya
* **Tunis**, Tunisia
* **Victoria**, Seychellit
* **Windhoek**, Namibia
* **Yaoundé**, Kamerun
* **Yamoussoukro**, Norsunluurannikko

 |

 |